รายงานความก้าวหน้า ระบบติดตามงบลงทุน

1. **ข้อมูล**
   1. **การดำเนินการ**

ศทก. ได้ประชุมกับ สนย. ในเรื่องของการจัดทำข้อมูลแล้ว และได้มีการประสานงานติดตามกันหลังจากการประชุม โดยได้ข้อตกลงในเบื้องต้นแล้วในเรื่องของการจัดทำข้อมูล โดยข้อมูลจะประกอบด้วย ข้อมูลโครงการ และข้อมูลการดำเนินการ (ความเคลื่อนไหว) ของแต่ละโครงการ เป็นรายสัปดาห์ โดยทาง สนย. จะเป็นผู้จัดทำข้อมูล ให้ตรงตามที่ตกลงกันไว้ในเบื้องต้น

* 1. **ปัญหา อุปสรรค**

ปัญหาที่พบในการดำเนินการด้านจัดทำข้อมูลคือ ข้อมูลการดำเนินการที่ สนย. ได้ทำการรวบรวมมากจากหน่วยงานหลักของกระทรวงศึกษาธิการนั้น มีความหลากหลาย และไม่สอดคล้องกัน ซึ่ง ศทก. และสนย. ได้หารือกันและได้แนวทางการแก้ไขในเบื้องต้นแล้ว โดยทาง สนย. จะเป็นผู้ปรับแก้ไขข้อมูลให้มีความสอดคล้อง และเป็นรูปแบบเดียวกัน

อีกปัญหาที่พบคือ ข้อมูลของ สพฐ. ข้อมูลที่ได้รับจาก สพฐ. นั้น ไม่ได้เป็นการรวบรวมเป็นรายโครงการ แต่เป็นการรวบรวมการดำเนินการ “รายรายการ” ซึ่งมีจำนวนมากกว่าสามหมื่นรายการ ซึ่งหาก สพฐ. จะแยกมาให้เป็นรายรายการนั้น จะสร้างภาระในการดำเนินการอย่างมาก สพฐ. จึงสรุปเป็นภาพรวมทั้งสามหมื่นกว่ารายการออกมาเป็นรายการเดียว เบื้องต้น ได้หารือกับ สนย. ว่า อาจต้องให้ทาง สพฐ. สรุปรวมมาให้เป็นรายรายการเช่นเดิม แต่แยกเป็นรายสัปดาห์ เพื่อให้สามารถติดตามความเคลื่อนไหวเป็นรายสัปดาห์ได้

1. **ระบบ**
   1. **การดำเนินการ**

ศทก. ได้เป็นผู้รับผิดชอบในการพัฒนาระบบการติดตามงบลงทุน โดยได้มีการประชุมหารือกับ สนย. แล้วว่ามี Requirement อะไรบ้าง ซึ่งสรุปได้ดังนี้

1. ต้องมีหน้าจอ Dashboard แสดงผลการติดตามงบลงทุน เป็นรายสัปดาห์ได้
2. ต้องแสดงผลรายละเอียดโครงการแต่ละโครงการได้
3. ต้องมีผู้ใช้ในแต่ละระดับดังนี้
   1. Admin
   2. ระดับหน่วยงาน
   3. ระดับภูมิภาค
   4. ระดับจังหวัด
4. ผู้ใช้งานแต่ละหน่วยงาน จะต้องสามารถเพิ่ม ปรับปรุง แก้ไข โครงการของตัวเองได้
5. ต้องสามารถปรับปรุงสถานการณ์ดำเนินการของแต่ละโครงการได้
6. ต้องแสดงปัญหาที่เกิดขึ้นในแต่ละโครงการซึ่งส่งผลให้โครงการเกิดความติดขัด ไม่สามารถดำเนินงานต่อได้

ขณะนี้ ศทก. ได้พัฒนาหน้าจอตัวอย่าง พร้อมข้อมูลตัวอย่างตามที่ สนย. แจ้งมา ให้กับทาง สนย. ได้รับทราบแล้ว